Nedenstående taler for sig selv:

Fornavn: Michael
Efternavn: Michelsen
Telefon (dag): *********
Fakturanummer: 0027176937

Beskrivelse:
Logitech mus bruger et batteri op på kun 1 uge!



Hej Michael,
Tak for din henvendelse.
Jeg er ked af at høre, at du har problemer med at musen bruger batterierne så hurtigt. 
Hvis du tager den med ned til nærmeste varehus, så kan vi få denne undersøgt og vurderet hvad der skal ske videre i sagen.
Du må have en god dag.
Hvis du skulle have yderligere spørgsmål, så skal du være velkommen til at skrive tilbage på denne mail eller ringe til os på 70 80 70 70 

Med venlig hilsen - Best regards 

(navn1)
Elgigantens Kundecenter 

Hej (navn1)
 
Som du vil kunne se på min ordrehistorik, så er jeg kun internetkunde – og en RIGTIG god kunde. Af helbredsmæssige grunde kan jeg ikke bevæge mig til nærmeste varehus, selvom det ligger tæt på. Derfor foregår alle mine mange køb over nettet. Jeg sætter ikke min familie i sving, for at indlevere og senere afhente en (!) mus, som repræsenterer så lille en værdi, at den sikkert ikke bliver undersøgt alligevel. Så venligst send nyt – eller glem det. Jeg håber I har forståelse herfor.
 
Med venlig hilsen

Michael Michelsen


Hej Michael,
Tak for din henvendelse.
Vi skal desværre have musen ned i vores varehus for at få undersøgt den.
Jeg kan forstå det kan være mere besværligt, men det er den eneste måde vi kan undersøge om muligheden for at få lavet dette, eller alternativt nyt produkt.
Jeg ønsker dig en rigtig god dag. 
Hvis du skulle have yderligere spørgsmål, så skal du være velkommen til at skrive tilbage på denne mail eller ringe til os på 70 80 70 70 

Med venlig hilsen - Best regards 

(navn2)
Elgigantens Kundecenter 

Hej (navn2)
Jeg finder en ny leverandør fremover. 
 
Med venlig hilsen

Michael Michelsen


Kære Michael

Mange tak for din henvendelse. 

Vi er kede af, hvis du vælger at handle andet steds, men det er din egen beslutning.
Du må have en rigtig god eftermiddag og aften. 


Hvis du skulle have yderligere spørgsmål, så skal du være velkommen til at skrive tilbage på denne mail eller ringe til os på 70 80 70 70 

Med venlig hilsen - Best regards 

(navn3)
Elgigantens Kundecenter 

Kære (navn3) (eller hvem der nu svarer næste gang)
 
Jeg kan da godt forstå I er kede af det. Alene siden apr. 2011 kan jeg se, at jeg har handlet for kr. 33.192,- hos jer. Før det lå der også handler på ca. 20.000,- så jeg havde forventet lidt mere service og konduite. Det er lidt klodset at I snubler i en (!) mus. Men OK – I har jeres handelsbetingelser – og jeg har mine. Så både jeg og andre med mig vil finde nye veje. Glem musen – den smider jeg ud.
 
Med venlig hilsen

Michael Michelsen

Hej Michael
Tak for din henvendelse.
Vi kan først ombytte eller tilbagebetale beløbet for et produkt når en eventuel fejl er blevet konstateret af en tekniker.
Eventuelt kan den sendes, vi har en returformular på vores hjemmeside som du kan benytte til at få løst situationen.
Jeg ønsker dig en god dag.
Hvis du skulle have yderligere spørgsmål, så skal du være velkommen til at skrive tilbage på denne mail eller ringe til os på 70 80 70 70 

Med venlig hilsen - Best regards 

(navn4)

Hej (navn1), (navn2) ,(navn3), (navn4) og alle andre i kundecenteret.
 
Det er ganske unødvendigt, at I foreløbig 4 gange har gentaget det samme ubrugelige svar. Hvis I ikke har noget nyt, så lad være med at svare. Og lad være med at ønske mig en god dag/eftermiddag/aften – jeg er (!)sur. P.g.a. En (!) mus som hos jer har en indkøbspris på under en hund, sætter jeg altså ikke familie eller venner i sving for at på posthuset eller i elgiganten. Det er muligt at I ikke har prokura til at udvise konduite – synd for jer. Jeg placerer de næste 50.000 et andet sted og flere af mine storforbrugende kontakter vil gøre det samme.
 
Med venlig hilsen

Michael Michelsen

Hej igen Michael, 
Tak for din henvendelse. 
Jeg er ked af den oplevelse, du har haft i forbindelse med din reklamation over dit produkt. 
Imidlertid forbeholder vi os retten til at konstatere fejlen på produktet, hvilket naturligvis kun er muligt, når produktet er os i hænde. 
Det er desværre den eneste måde, hvorpå vi kan hjælpe dig. 
Jeg beklager mange gange ulejligheden. 
Hvis du skulle have yderligere spørgsmål, så skal du være velkommen til at skrive tilbage på denne mail eller ringe til os på 70 80 70 70 

Med venlig hilsen - Best regards 

(navn5)
Elgigantens Kundecenter 

Hej igen, igen, igen ,igen, igen (navn1), (navn2) ,(navn3), (navn4), (navn5)og alle andre i kundecenteret.
 
Jeg synes jeg var ganske tydelig i min forrige mail: “Hvis I ikke har noget nyt, så lad være med at svare.” Det er muligt at I – ud over reglen om, ikke at udvise konduite – har en regel om at alle mails skal besvares.  Det har jeg også. 
 
God fornøjelse